open-index/open-wikipedia-markdown huggingface dataset:
Սեբաստիան Լոսադա

**Սեբաստիան Լոսադա Բեստարդ** (,), իսպանացի ֆուտբոլիստ, որը խաղացել է հարձակվողի դիրքում:

Լա Լիգայում անցկացրել է 131 հանդիպում և խփել 34 գոլ 5 տարբեր թիմերի կազմում, կարիերան սկսել է Մադրիդի «Ռեալում»:

## Ակումբային կարիերա
Լոսադան ծնվել է Մադրիդում և անցել է «Ռեալի» ակադեմիայի ամբողջ համակարգը: Առաջին թիմում նորամուտն է նշել 1984 թվականի սեպտեմբերի 9-ին «Սպորտինգ Խիխոնի» դեմ խաղում, թիմերը բաժանվել են ոչ-ոքի՝ 1:1։ Բայց չի կարողացել ամրապնդվել մայրաքաղաքային ակումբում։ 1989/90 մրցաշրջանում Լա Լիգայում մասնակցել է 16 հանդիպման և դարձել 8 գոլի հեղինակ, իսկ «Ռեալը» դարձել է չեմպիոն։ Նա նաև խփել է ակումբի 400-րդ գոլը եվրոպական Չեմպիոնների Գավաթում 1990 թվականի նոյեմբերի 7-ին «Տիրոլի» դեմ խաղում, թիմերը խաղացել են ոչ-ոքի ՝ 2:2 (Լոսադան դուբլ է ձևակերպել)։

1987/88 մրցաշրջանում վարձավճարով տեղափոխվել է «Էսպանյոլ» և մեկ մրցաշրջանում խփել է ութ գոլ, ինչպես նաև օգնել է թիմին հասնել ՈՒԵՖԱ-ի գավաթի եզրափակիչ: Մրցաշարի ճակատագիրը վճռել է «Բայեր 04-ի» դեմ երկու հանդիպում: Դուբլ է ձևակերպել կատալոնացիների կազմում առաջին խաղում (3:0), բայց պատասխան խաղում գերմանական թիմը խաղացել է և խաղը տեղափոխել է 11-մետրանոց հարվածաշար: Լոսադան չի կարողացել իրացնել հարվածը, և նրա վրիպումը որոշիչ է դարձել, «Բայերը» 11-մետրանոցներով հաղթել է 3:2 հաշվով:

Հետագայում խաղացել է Մադրիդի «Ատլետիկոյում», սակայն հեռացել է ակումբից նախագահ Խեսուս Գիլի հետ կոնֆլիկտի պատճառով։ Այնուհետև ընդամենը երեք հանդիպում է անցկացրել «Սևիլյայի» կազմում, որտեղ հանդիպել է Դիեգո Մարադոնայի հետ: Լոսադայի վերջին ակումբը «Սելտան» էր։ Նա ավարտել է կարիերան ընդամենը 27 տարեկանում, որից հետո դարձել է իրավաբան։ 2004 թվականին  անհաջող փորձել է արել դառնալ Իսպանիայի ֆուտբոլի թագավորական ֆեդերացիայի նախագահ։

## Միջազգային կարիերա
1985 թվականի աշխարհի առաջնությունում եղել է Իսպանիայի մինչև 20 տարեկանների հավաքականի կազմում, մրցաշարում խփել է երեք գնդակ (դարձել է լավագույն ռմբարկու), իսկ նրա թիմը հասել է եզրափակիչ, որտեղ նվազագույն հաշվով պարտվել է Բրազիլիայի լրացուցիչ ժամանակից հետո։

1995 թվականի հունվարի 18-ին միակ հանդիպումն է անցկացրել Իսպանիայի հիմնական հավաքականի կազմում՝ դուրս գալով Ուրուգվայի հետ Լա Կորունիայում կայացած ընկերական խաղի երկրորդ խաղակեսին, հանդիպումն ավարտվել է ոչ-ոքի ՝ 2:2։

## Ծանոթագրություններ

 
Կատեգորիա:Ատլետիկո Մադրիդի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Սելտայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Ֆուտբոլի հարձակվողներ
Պարգ (երգիչ)

**Պարգև Վարդանյան** (բեմական անունը՝ **Պարգև**, ), հայ երգիչ և երգահան։ Ներկայացրել է Հայաստանը Եվրատեսիլ 2025 երգի մրցույթում «Survivor» երգով, որի հեղինակներն են Թոմաս Ջիսոնը (Լորինի «Tattoo» և «Euphoria» Եվրատեսիլի հաղթող երգերի հեղինակը) և Բենջամին Ալասուն (Նեմոյի «The Code» հաղթող երգի հեղինակը)։ Մրցույթում նա զբաղեցրել է 20-րդ հորիզոնականը։

## Վաղ տարիներ և կարիերա
Պարգևը ծնվել է Գեղարքունիքի մարզի Հայրավանք գյուղում։ Փոքր հասակում Պարգևն ընտանիքի հետ տեղափոխվել է Վոլգոգրադ, որտեղ հաճախել է տեղի պետական թատրոնի և կինոյի ինստիտուտն ու ավարտել «Թատերական արվեստ և դերասանություն» բաժինը։ Այնտեղ նաև համահիմնադրել է «The Edge Chronicles» անվանումով խումբը։ 2017-2019 թվականների ընթացքում խումբը հյուրախաղերով հանդես է եկել Հայաստանում, Ռուսաստանում, Վրաստանում և Ուկրաինայում։

Պարգևը 2021 թվականին թողարկել է իր առաջին սինգլը՝ «Գինին ու Գրելը»։ Երգիչը 2022 թվականին վերադարձել է Հայաստան և հաստատվել Երևան քաղաքում։ Նույն թվականի հունիսին Պարգևը բացել է Զազի համերգը Երևանի «ՀԱՅԱ» փառատոնում։ Այդ ժամանակից ի վեր նա կատարել է Ռոզա Լինի երգերի քավեր տարբերակներ և համագործակցել Բրյունետի հետ։

Նա առաջադրվել է 2024 թվականի Հայկական երաժշտական տեսահոլովակների մրցանակաբաշխությանը «Առաջ» երգի համար։ Նրա վերջին սինգլը՝ «Կանչում եմ», արժանացել է քննադատների գովասանքին։

2025 թվականի փետրվարի 16-ին հաղթել է «Դեպի Եվրատեսիլ» Հայաստանի ազգային եվրատեսիլյան ընտրական մրցույթում և իրավունք ստացել ներկայացնելու Հայաստանը Շվեյցարիայի Բազել քաղաքում կայանալիք Եվրատեսիլ 2025 երգի մրցույթում։

2025 թվականի մայիսին տեղի ունեցած «Եվրատեսիլ 2025 երգի մրցույթ»-ում իր «Survivor» երգով անցել է կիսաեզրափակիչ փուլ, ապա՝ եզրափակիչ և գրավել 20-րդ հորիզոնականը։

Երաժշտական երկար դադարից հետո 2026 թվականի փետրվարի 9-ին իր սոցիալական էջերով հրապարակել է, որ այսուհետ հանդես կգա «Պարգև» բեմական անվամբ, որից 8 օր անց՝ փետրվարի 17-ին թողարկել է իր «Սառն ես» երգը։

## Անձնական կյանք
2024 թվականից Պարգևն ամուսնացած է Նանա Վարդանյանի հետ։

## Ծանոթագրություններ

Կատեգորիա:Հայ երգիչներ
Կատեգորիա:Հայաստանի մասնակիցները Եվրատեսիլ երգի մրցույթում
Կատեգորիա:Հայ երաժիշտներ
Կատեգորիա:Բեմական կեղծանուններ
Կերային խոտաբույսեր

**Կերային խոտաբույսեր,** միամյա և բազմամյա  խոտաբույսեր, որոնք օգտագործվում են որպես կեր՝ կանաչ կերի, խոտի, սիլոսի, սենաժի ու խոտալյուրի ձևով։ Մշակվում են դաշտային և կերային ցանքաշրջանառության մեջ, աճում բնական կերային հողահանդակներում, օգտագործվում են ցածրարդյունավետ խոտհարքների ու արոտավայրերի մարգագետնացման համար։ Բաժանվում են 4 տնտեսաբուսաբանական խմբերի՝ դաշտավլուկազգիների (հացազգիներ), բակլազգիների (ընդավորներ), բոշխազգիների և տարախոտայինի։ 

## Դաշտավլուկազգի  կերային  խոտաբույսեր
Դաշտավլուկազգի կերային խոտաբույսերը տարածված են բոլոր գոտիներում և կազմում են բնական կերային հողհանդակների խոտածածկի հիմնական մասը։ Դրանց մեծ մասի կերային արժեքն ավելի բարձր է զարգացման վաղ փուլերում։ Որպես խոտ հավաքելիս և չորացնելիս լավ պահպանվում են բույսի առավել արժեքավոր մասերը՝ տերևները։ Բնական կերահանդակներում առավել հաճախ հանդիպում են շյուղախոտը, ագրխոտուկը, դաշտավլուկը, աղվեսագին, ցորնուկը, փետրախոտը և այլն։

## Բակլազգի կերային խոտաբույսեր
Բակլազգի կերային խոտաբույսեր են առվույտը, կորնգանը, իշառվույտը, երեքնուկը, եղջերառվույտը, տափոլոռը և այլն։ Ունեն բարձր կերային որակ, հարուստ են պրոտեինով, կենդանիներն ավելի լավ են ուտում։

## Բոշխազգի կերային խոտաբույսեր
Բոշխազգիների կերային խոտաբույսերի խմբին են պատկանում բոշխազգի և կնյունազգի բույսերը։ Դրանք, որպես կանոն, ցածր արժեքներ են, կենդանիները վատ են ուտում, բայց անտառագոտու հյուսիսային շրջաններում հաճախ կազմում են խոտածածկույթի հիմնական մասը (սլացիկ, ջրային բոշխեր և այլն), կիսանապատներում ու անապատներում  նույնպես բոշխը շատ է (անապատային, ավազային փքված բոշխեր և այլն), լավ ուտում են ոչխարներն ու ուղտերը։

Կատեգորիա:Խոտաբույսեր
Կիսանրբագեղմ ոչխարի ցեղեր

**Կիսանրբագեղմ ոչխարի ցեղեր,** միատարր կիսանուրբ բրդով (36-50 որակի) ոչխարի ցեղեր։

## Նկարագրություն
Բուրդը կազմված է կոպիտ աղվամազից կամ  նուրբ անցողիկ մազից՝ կամ դրանց խառնուրդից։ Մանր բրդերի միջին չափերը 25 մկմ է։ Ձևաբանական դասակարգմամբ (բացի վրացական կիսանրբագեղմ ճարպապոչավոր ցեղից) երկարանիհարպոչավորներ են։

## Տեսակներ
Մթերատվությունից կախված՝ կիսանրբագեղմ ոչխարի ցեղերը բաժանվում են մսաբրդատու և բրդամսատու խմբերի։ Առաջին խմբի ոչխարներն ունեն մսային բարձր մթերատվություն բրդատվություն։ Մսատու ձևերի մարմնակազմվածքը լայն է, կուրծքը՝ խոր, մեջքը՝ ուղիղ և լայն, վերջույթները՝ լայն դրվածքով։ Կենդանիները չունեն ծալքեր, եղջյուրներ, վաղահաս են։ 6 ամսական գառները կշռում են սեռահասունների զանգվածի 65-75%-ը։ Սպանդային ելքը՝ 50–55%։ Միսը հյութալի է, ունի համային լավ որակներ։ Բուրդն օգտագործում են բարձրորակ գործվածքներ, տրիկոտաժ, տեխնիկական մահուդ և այլն պատրաստելու համար։

Բրդի երկարությունից կախված՝ մսաբրդատուները բաժանված են երկարաբրդատու (բրդի երկարությունը՝ 10 սմ և ավելի) և կարճաբրդատու (10 սմից պակաս) խմբերի։ Երկարաբրդատուներից են հյուսիս կովկասյան մսաբրդատուները, տյանշանյանը, ռուսական երկարաբրդատուները, դեգետականը, սովետական մսաբրդատուները, բորդեր-լեյստերները, ռոմնի-մարշը, լինքոլնը և անգլական այլ ցեղեր։ Կարճաբրդատուներից՝ գորկովյաինը, սևագլուխ լիտվականը, մգագլուխ լատվիականը, մգագլուխ էստոնականը, հեմփշիրը, օքսֆորդշիրը, սուֆֆոլկը, շրոփշիրը և այլ անգլական ցեղեր։ Մսաբրդատու կիսանրբագեղմ ցեղերից են՝ ցիգայականը և վրացական կիսանրբագեղմ ճարպապոչավորը։ Հիմնական արտադրանքը բուրդն է, որն ունի տեխնիկական բարձրորակներ և մորթիներ (ոչխարենի), օգտագործվում է բնական տեսքով, ինչպես նաև մորթեղենագործության (ջրասամույրի, ճահճակուղբի, ծովակատվի ենի նմանակությամբ) մեջ։ Հայաստանի Հանրապետությունում կիսանրբագեղմ ոչխարի ցեղի մսաբրդակաթնատու ուղղությունը զարգացել է 1956 թվականից սկսած՝ հանրապետության բոլոր ոչխարաբուծական շրջաննրում։

Կատեգորիա:Ոչխարի ցեղեր
Շերտավոր խմորեղեն

**Շերտավոր խմորեղեն**,  հայտնի է նաև որպես արագ խմորեղեն, բլից խմորեղեն կամ կոպիտ  խմորեղեն, թեթև և բարակ անթթխմոր խմորեղեն է, որը նման է սովորական խմորեղենին, բայց տարբերվում է դրանից։ Շերտավոր խմորեղենին հաճախ անվանում են արագ խմորեղեն կամ բլից խմորեղեն, քանի որ դրա պատրաստման համար կարճ ժամանակ է անհրաժեշտ։

Շերտավոր խմորեղենը բաղկացած է կարագի մեծ կտորներից (մոտավորապես 1 դյույմ կամ 2,5 սմ լայնությամբ կարագի մեծ ուղղանկյուններ), որոնք հունցված են խմորի մեջ։  Այնուհետև շերտավոր խմորեղենը փաթաթում և ծալում են շերտավոր խմորի նման։

Շերտավոր խմորի առանձին կտորները բաժանում են միմյանցից,  շերտերով գրտնակում են, որպեսզի թխելիս դրանք  փաթիլների վերածվեն։ Շերտավոր խմորեղենի շերտավոր խմորը և կարագի ուղղանկյունները տարածվում և ծալվում են այնպես, որ արդյունքում ստացվի խմորի մի քանի միատարր թերթ։

Շերտավոր խմորից պատրաստում են չեբուրեկներ, ռուլետներ, և այլ թխվածքաբլիթներ։ Շերտավոր խմորեղենը կարող է օգտագործվել այնպիսի ուտեստներ պատրաստելու համար, ինչպիսիք են սամոսաները և փչակները, որոնք ավանդաբար պատրաստվում են այլ տեսակի խմորներով:

## Տես նաև
*Ֆիլո
*Շերտավոր խմոր

## Ծանոթագրություններ
Մոյն-մոյն

**Մոյն-Մոյն**, Մոյ**-Մոյ** կամ Olele ( յորուբա : Mọ́yín-Mọyín, Ọ̀lẹ̀lẹ̀), շոգեխաշած կամ խաշած ընդեղենով պուդինգ, որը պատրաստվում է լվացված ու կլպված ընդեղենով և սոխով, թարմ կարմիր պղպեղով ու համեմունքով,  հաճախ՝ նաև ձկով, ձվով, հավի և/կամ գետախեցգետնի մսով: Դա յորուբա ժողովրդի խոհանոցին բնորոշ, սպիտակուցներով հարուստ  կերակրատեսակ է, որը սովորաբար ուտում են Յորուբալանդիայում և դրան հարակից արևմտաաֆրիկյան շրջաններում:

## Պատրաստում
Մոյն-մոյնը պատրաստվում է թրջված լոբուց, որը աղացվում ու լցվում է նրբահամ մածուկի մեջ: Դրան խառնում են չորացած խեցգետնի միս, բուսական յուղ և համեմունքներ: Ոմանք ավելացնում են մանրացված կամ աղացված սարդինաձուկ, տավարի կրծքամիս, հավի միս, շերտերով կտրատած խաշած ձու կամ այլ խավարտ:

Մոյն-մոյնը սովորաբար ունենում է թեք բուրգի, գլանի, կոնի ձև. ընդ որում՝ համապատասխան ձևն ունեցող կաղապարը պատրաստում են նախօրոք՝ վերոնշյալ բաղադրամասերը եփելուց առաջ: Բրգաձևը ստացվում է ավանդական լայն «Ewe Eran»-ից ( *Thaumatococcus daniellii* ) կամ բանանի տերևներից, որոնց համապատասխան ձև տրվում է ձեռքի ափի մեջ։ Այնուհետեւ համեմված ու խավարտավորված մածուկը լցնում են ձևավորված տերևների մեջ, որոնք ծալվում են։ Գլանի նմանվող ձևերը ստացվում են այն ժամանակ, երբ օգտագործում են դատարկ բանկա կամ փայլաթիթեղ:

Մոյն-մոյնը ուտում են կամ ինքն իրենով՝ որպես խորտիկ կամ բրնձի հետ՝ որպես ճաշատեսակ, կամ օգիի (ձավարով պուդինգի), վարսակի ալյուրի, աղցանի, կոկոյի կամ գարրիի (մանիոկի արմատի ալյուրի) հետ:

Պատկեր:Moimoi.JPG|alt=Ewe-eran leaves (Thaumatococcus daniellii)| Ewe-eran-ի տերևներ ( *Taumatococcus daniellii* )
Պատկեր:A_moin_moin_seller.jpg|alt=Moin-moin seller in Nigeria| Մոյն-մոյն վաճառող Նիգերիայում
Պատկեր:Jamaican_Rice_served_with_grilled_Fish_and_Mixed_Salad_and_moi_moi_(Baked_beans).jpg|մինի| Նիգերիական բրնձի փլավ՝ մատուցված խորոված ձկան, խառը աղցանի և *մոյն մոյնի* հետ


## Տես նաև
* Աքարա

## Ծանոթագրություններ


## Արտաքին հղումներ
* Ինչպես է Afrolems-ը մոյն-մոյն պատրաստում

Կատեգորիա:Աֆրիկյան խոհանոց
Կատեգորիա:Բանջարեղենով ուտեստներ
Կատեգորիա:Սննդամթերք
Միրոսլավ Ստևանովիչ

**Միրոսլավ Ստևանովիչ** (, ), սերբական ծագմամբ բոսնիացի ֆուտբոլիստ, «Սերվետ» ակումբի և Բոսնիա և Հերցեգովինայի ազգային հավաքականի կիսապաշտպան։

## Վաղ կյանք
Միրոսլավ Ստեֆանովիչը ծնվել է Հարավսլավիայի Զվորնիկ քաղաքում` բոսնիացի-Սերբական ծագմամբ ընտանիքում։

## Ակումբային կարիերա
Միրոսլավը սկսել է ֆուտբոլ խաղալ իր հայրենի քաղաքի «Դրինե» թիմում։ Ավելի ուշ խաղացել է սերբական «Վոյվոդինայի» պատանեկան թիմերում, ուր տեղափոխվել է Սերբիա տեղափոխվելուց հետո։ Նրա պրոֆեսիոնալ դեբյուտը տեղի է ունեցել 2009 թվականին, երբ նա վարձավճարով մեկնել է Վոյեվոդինայի երրորդ լիգայի «Պալիչ» ակումբ։ Հետագայում նա վարձակալվեց Բոսնիայի Պրեմիեր լիգայի «Բորացի» ակումբի կողմից՝ Բանյա Լուկայի կողմից։ Վարձակալությունից վերադառնալուց հետո նա սկսեց պարբերաբար հայտնվել «Վոյվոդինայի» հիմնական կազմում։ Սերբական ակումբում հանդես գալու շնորհիվ 2011 թվականին Զվորնիկ համայնքում ստացել է «Տարվա մարզիկ» մրցանակը։ 

2013 թվականի հունվարի 2-ին Ստևանովիչը 22 տարեկան հասակում 5 տարվա պայմանագիր է կնքել Լա Լիգայի «Սևիլյա» ակումբի հետ։ «Սան Պաբլո» օդանավակայան ժամանելուն պես նրան դիմավորեցին իր հայրենակից, «Սևիլիայի» մեկ այլ խաղացող՝ Էմիր Սպահիչը և թիմի պատվիրակ Խուան Մարտագոնը։ Հունվարի 9-ին նա նորամուտը նշել է «Մալյորկայի» դեմ Իսպանիայի Գավաթի խաղում՝ խաղալով ամբողջ երկրորդ խաղակեսը։ Երեք օր անց Միրոսլավն իր նորամուտը նշեց Իսպանիայի առաջնությունում՝ 82-րդ րոպեին փոխարինման դուրս գալով Խոսե Անտոնիո Ռեյեսի փոխարեն՝ «Վալենսիայի» դեմ խաղում։ 2014 թվականի օգոստոսի 27-ին «Սևիլիան» խզել է պայմանագիրը Միրոսլավի հետ։

## Միջազգային կարիերա
2006 թվականից Ստևանովիչը կանչվել է Բոսնիա և Հերցեգովինայի տարբեր պատանեկան հավաքականներ՝ խաղալով մինչև 17, մինչև 19 տարեկանների թիմերում և երիտասարդական հավաքականում։ 2011 թվականի սեպտեմբերին նա հրավիրվել է հիմնական հավաքական՝ մասնակցելու Բելառուսի հավաքականի դեմ Եվրոպայի առաջնության ընտրական մրցաշարի խաղին։ Միջազգային ասպարեզում իր նորամուտը նշել է 2012 թվականի մայիսի 26-ին Դուբլինում կայացած Իռլանդիայի հավաքականի դեմ ընկերական խաղում՝ դուրս գալով փոխարինման։ Օգոստոսի 15-ին Ստեվանովիչը խաղացել է 90 րոպե Ուելսի հավաքականի դեմ խաղում, որի ընթացքում նա հասցրել է գոլային փոխանցում կատարել և գոլ խփել, որով արժանացել է լրատվամիջոցների և գլխավոր մարզիչ Սաֆետ Սուշիչի գովասանքին և հարգանքին։ Հետագայում նա սկսեց պարբերաբար հայտնվել Բոսնիա և Հերցեգովինայի հավաքականի կազմում 2014 թվականի աշխարհի առաջնության ընտրական փուլի ժամանակ և նույնիսկ ազգային թիմի կայքում անվանվեց «Սաֆետ Սուշիչի լավագույն քայլը»։ Հավաքականում կարիերան ավարտելու մասին հայտարարել է 2024 թվականի մայիսի 17-ին։

### Գոլերը միջազգային խաղերում

## Ծանոթագրություններ

## Ссылки
* 
* 
* 

Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վոյվոդինայի ֆուտբոլիստներ
Կատեգորիա:Սերվետի ֆուտբոլիստներ
Կատեգորիա:Ժելեզնիչարի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Թռչող ափսե (կոնֆետ)

**Թռչող ափսե (կոնֆետ)**, (կամ ՉԹՕ-կոնֆետներ) քաղցր փոշով  լցված բրնձի  փոքր գնդաձև պարկուճներ են:

## Պատմություն
Առաջին թռչող  ափսե կոնֆետները սկսեցին թողարկվել 1950 թվականների սկզբին, երբ Անտվերպենի  վաֆլի արտադրող Բելգիկա ընկերությունը նկատեց, որ իր արտադրանքի պահանջարկը նվազում է: Աստրա կոնֆետ  ընկերությունը ձեռք է բերել Բելգիկա ընկերության ապրանքանիշը և մինչ օրս շարունակում է արտադրել թռչող ափսեներ:

Թռչող ափսեներ կոնֆետները պաշտոնապես գրանցվել են որպես Ֆլանդրիայի ավանդական արտադրանք:  Թռչող ափսեներ կոնֆետները հայտնի են նաև Միացյալ Թագավորությունում: Թռչող ափսեներ կոնֆետների ժողովրդականությունը Միացյալ Թագավորությունում 1960 թվականներից մինչև 1970-ական թվականները բացատրվում էր տիեզերական մրցավազքով և գիտաֆանտաստիկայի նկատմամբ հետաքրքրության աճով:

Թռչող ափսեներ կոնֆետները շարունակում են մնալ սիրված քաղցրավենիք Բելգիայում և Մեծ Բրիտանիայում: 2009 թվականին թռչող ափսեներ կոնֆետները 12-րդ տեղն Է զբաղեցրել «Մեծ Բրիտանիայի լավագույն քաղցրավենիքները» թեմայով մեծահասակների շրջանում անցկացված հարցման ժամանակ: 2010 թվականներին այլ ավանդական քաղցրավենիքների հետ մեկտեղ  թռչող ափսեներ կոնֆետները  ժողովրդականության աճ գրանցեց:  Թռչող ափսեներ կոնֆետները  ներառվել են նաև Վեգան Հելոուինի քաղցրավենիքի ցուցակներում:  Թռչող ափսեներ կոնֆետները   հայտնի քաղցրավենիք էին նաև Իռլանդիայում:

## Ծանոթագրություններ

Կատեգորիա:Բրիտանական հրուշակեղեն
Կատեգորիա:Կոնֆետ
Մանու դել Մորալ

**Մանուել դել Մորալ Ֆերնանդես** (, ), իսպանացի ֆուտբոլիստ, «Ռայո Մահադաոնդա» ակումբի հարձակվող։

## Կարիերա
### Ակումբային
Սկսել է զբաղվել ֆուտբոլով «Ռեալ Հաեն» ակումբում։ Ապա Մանուն տեղափոխվել է «Ատլետիկո Մադրիդ»։ Սկզբում խաղացողը իրականացրեց երկու մրցաշրջան պահեստային թիմում, ապա տեղափոխվեց «Ռեկրեատիվո» և վերջիվերջո հաջորդ մրցաշրջանում դեբյուտեց ակումբում։

2006 թվականին Մանուն տեղափոխվեց «Խետաֆե», որտեղ անցկացրեց հինգ մրցաշրջան։ Մրցաշրջաններից վերջինը նրա համար դարձավ ամենահաջողը, նա առաջնության 28 խաղերին խփեց 9 գոլ։

2011 թվականի մայիսի 23-ին հայտարարվեց դել Մորալի՝ «Սևիլյա» տեղափոխման մասին։ 2013/14 և 2014/15 թվականների մրցաշրջանները նա անցկացրեց համապատասխանաբար «Էլչե» և «Էյբար» ակումբներում։ 2015 թվականի հունիսին «Սևիլյա»-ն Մանուի հետ խզեց պայմանագիրը։ 2015 թվականի օգոստոսին դել Մորալը «Ռեալ Վալյադոլիդ»-ի հետ 1 տարի ժամկետով պայմանագիր կնքեց ևս մեկ տարի երկարաձգման հնարավորությամբ։

### Հավաքականում
Իսպանիայի հավաքականում դեբյուտել է 2011 թվականի հունիսի 7-ին Վենեսուելայի ազգային հավաքականի դեմ խաղում։

## Ծանոթագրություններ

Կատեգորիա:Ատլետիկո Մադրիդի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Էյբարի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Նումանսիայի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Զեֆիր (ուտեստ)

**Զեֆիր** (, , ), փափուկ հրուշակեղենի տեսակ, որը պատրաստվում է մրգերի և հատապտուղների խյուսը (հիմնականում՝ խնձորի) շաքարով և ձվի սպիտակուցով հարելով՝ հետագայում դոնդողանյութի՝ պեկտինի, կարագինանի, ագարի կամ ժելատինի հավելումով։ Արտադրվում է նախկին Խորհրդային Միության երկրներում։ Քաղցրավենիքին տրվել է թեթև քամու հունական աստծու՝ Զեֆիրոսի անունը։ Այն խորհրդանշում է քաղցրավենիքի նուրբ օդային բաղադրությունը։

## Պատմություն
Զեֆիրն ավանդական ռուսական պաստիլա հրուշակեղենն է՝ ձվի սպիտակուցի փրփրի և դոնդողող նյութի հավելումով։ Չհարած ձվի սպիտակուցի հավելումը բաղադրատոմսում առաջացել է Կոլոմնա քաղաքում 15-րդ դարում, իսկ 19-րդ դարում զեֆիրի աղանդերը, ամենայն հավանականությամբ, հարած ձվի սպիտակուցներով իր ժամանակակից տեսքով առաջացել է շնորհիվ բաղադրատոմսի ֆրանսիական ադապտացիայի, որը հետագայում վերադարձվել է Ռուսաստան։

## Ձև և կազմություն
Սովորաբար պատրաստվում է ավանդական բեզեի տեսքով։ Սակայն, ի տարբերություն կոմերցիոն տեսակի բեզեի, զեֆիրը երբեք խրթխրթան չէ: Ի տարբերություն շոկոլադով պատված զեֆիրանման հրուշակեղենի, զեֆիրները սովորաբար լինում են առանց թխվածքաբլիթների/բիսկվիթների շերտերի։

Զեֆիրը որպես կանոն կաթնային սպիտակ է, բայց նաև արտադրվում է վարդագույն տարբերակով՝ հատապտուղների և բալի համով, կամ կարող է ունենալ կանաչ գույն, եթե համեմված է խնձորով։ Զեֆիրը սովորաբար վաճառվում է նաև շոկոլադե բարակ արտաքին կեղևով և երբեմն ներսում պարունակում է հատապտուղների համով ջեմ:

Զեֆիրն իր կազմությամբ համեմատելի է մարշմելոուի կամ կրեմբոյի հետ։

## Պատրաստում
Զեֆիրն ավանդաբար պատրաստվում է խյուսի հիմքով, որի մեջ սառեցնելուց առաջ ավելացվում են շաքարավազ ու ձվի սպիտակուց։ Այնուհետև խառնուրդը միացվում է տաքացված թանձրիչին (օրինակ՝ ագարին կամ պեկտինին), հարվում է (նաև՝ էլեկտրական հարիչով)՝ մինչև կպչուն զանգվածի ստացումը, որում կարող են ձևավորվել գագաթներ: Այնուհետև այն դուրս է սեղմվում աստղաձև ծայրոցի միջով և թողնվում է չորանալու։ Թեև դրսից զանգվածը դառնում է ավելի խիտ և պինդ կազմությամբ, ներսում այն մնում է փափուկ և կպչուն։

## Պատկերասրահ

Պատկեր:Zefir_in_chocolate_coat2.JPG|alt=A chocolate-coated zefir|Շոկոլադապատ զեֆիր
Պատկեր:Zefyrai.JPG|alt=Clamshell design with mixture of pink and white zefir|Խեցու տեսքով վարդագույն և սպիտակ զեֆիր
Պատկեր:Food_in_Kharkiv_(6).jpg|alt=Zefir (top shelf) on sale at store in Kharkiv|Խարկովի խանութում վաճառվող զեֆիր *(վերին դարակ)*


## Ծանոթագրություններ

Կատեգորիա:Հրուշակեղեն
Կատեգորիա:Ուկրաինական խոհանոց
Կատեգորիա:Ռուսական խոհանոց
Ջոն Լիթգոու

**Ջոն Արթուր Լիթգոու** (, ), ամերիկացի դերասան, գրող և երաժիշտ։ Երկու «Ոսկե գլոբուս», վեց «Էմմի», երկու «Թոնի» մրցանակների դափնեկիր, ինչպես նաև «Օսկարի» և «Գրեմմիի» հավակնորդ։

## Կենսագրություն
Ջոն Լիթգոուն ծնվել է ԱՄՆ-ի Նյու Յորք նահանգի Ռոչեսթեր քաղաքում, նախկին դերասանուհու և թատրոնի ռեժիսորի և պրոդյուսերի ընտանիքում։ Ջոն Լիթգոուն սովորել է Հարվարդում, սովորել է պատմություն և գրականություն և ստացել բակալավրի աստիճան magna cum laude գնահատականով։ Թատրոնով սկսել է զբաղվել միայն համալսարանում, ավարտելուց հետո ստացել է Ֆուլբրայթի կրթաթոշակ և շարունակել դերասանական կրթությունը Լոնդոնի երաժշտության և դրամատիկական արվեստի ակադեմիայում։ Լոնդոնից վերադառնալուց հետո Ջոնը սկսել է ելույթ ունենալ Բրոդվեյում՝ 1973 թվականին ստանալով «Թոնի» մրցանակը։

2002 թվականին արժանացել է «Թոնի» մրցանակի՝ որպես մյուզիքլի լավագույն դերասան Ջեյ Ջեյ Հանսեկերի դերի համար *Sweet Smell ոֆ Success* բեմադրության մեջ, որը ստեղծվել է «Հաջողության քաղցր հոտը» ֆիլմի հիման վրա։ 2005 թվականին Լիթգոուն ընտրվել է ամերիկյան թատերական Փառքի սրահում։ Այդ ժամանակ նա կրկին առաջադրվել է «Թոնի»-ի՝ որպես լավագույն դերասան *Dirty Rotten Scoundrels* մյուզիքլում կատարած աշխատանքի համար։

2008-2009 թվականներին խաղացել է Ջո Քելլերի դերը Արթուր Միլլերի «Իմ բոլոր տղաները» պիեսի Բրոդվեյի արտադրության մեջ։

Դերասանն առաջին անգամ կինոյում նկարահանվել է 1972 թվականին, իսկ 1982 թվականին նրան սպասում էր «Օսկարի» անվանակարգ՝ «Աշխարհն ըստ Հարփի» ֆիլմում իր դերի համար, 1983 թվականին՝ նոր անվանակարգ՝ «Նրբության լեզուն» ֆիլմի համար։

Դերասանի աշխատանքը հաջողությամբ զարգանում է հեռուստատեսությունում. մեծ հաջողություն է ունեցել «Արեգակից երրորդ մոլորակը» սերիալը, որը սկսվել է 1996 թվականին"

2010 թվականին ստացել է «Ոսկե գլոբուս» և «Էմմի» մրցանակները, «Դեքստեր» սերիալի 4-րդ եթերաշրջանում «Երրորդության սերիական մարդասպանի»՝ Արթուր Միտչելի դերի համար։

## Ֆիլմագրություն

## Սկավառակագրություն
* *Singin' in the Bathtub* (1999)
* *Farkle & Friends* (2002)
* *The Sunny Side of the Street* (2006)

## Մատենագիտություն
* *Remarkable Farkle McBride* (2000, Simon & Schuster)
* *Marsupial Sue* (2001, Simon & Schuster)
* *Micawber* (2002, Simon & Schuster)
* *I’m a Manatee* (2003, Simon & Schuster)
* *A Lithgow Palooza* (2004, Simon & Schuster)
* *Carnival of the Animals* (2004, Simon & Schuster)
* *Lithgow Party Paloozas!: 52 Unexpected Ways to Make a Birthday, Holiday, or Any Day a Celebration for Kids* (2005, Simon & Schuster)
* *Lithgow Paloozas!: Boredom Blasters* (2005, Running Press)
* *Marsupial Sue Presents «The Runaway Pancake»* (2005, Simon & Schuster)
* *Mahalia Mouse Goes to College* (2007, Simon & Schuster)
* *I Got Two Dogs* (2008, Simon & Schuster)
* *Dumpty: The Age of Trump in Verse* (2019, Chronicle Prism)

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի գրողներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի գրողներ
Կատեգորիա:Ամերիկացի կինոդերասաններ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկյան փիլիսոփայական ընկերության անդամներ
Կատեգորիա:Գրողներ այբբենական կարգով
Կատեգորիա:Ֆուլբրայթի կրթաթոշակակիրներ
Հավա Աբդուլլահ Մուհամեդ Սալիհ

**Հավա Աբդուլլահ Մուհամեդ Սալիհ** (, ), ակտիվիստ։ Ծնվել է Հյուսիսային Դարֆուրում, սակայն ստիպված է եղել հեռանալ կառավարական զորքերի և Դարֆուրի ապստամբների միջև կռիվների պատճառով: Հավան տեղափոխվել է տեղահանվածների համար նախատեսված Աբու Շուկ ճամբար, որտեղ աշխատել է ՄԱԿ-ի պաշտոնյաների և Ամերիկյան ՀԿ *Միջազգային փրկարար կոմիտեի* հետ՝ զեկուցելու ճամբարում կենսապայմանների մասին: Դրա համար երեք անգամ ձերբակալվել է և երկու անգամ առևանգվել և կալանավորվել ազգային անվտանգության ուժերի կողմից, այդ թվում՝ 2011 թվականին, երբ նրան երկու ամիս պահել են, խոշտանգել և բռնաբարել Խարթումի կառավարական բանտում։

Հավան ստիպված է եղել փախչել Սուդանից 2011 թվականին: Նա ապաստան է ստացել Միացյալ Նահանգներում:

2012 թվականին Հավան ստացել է «Խիզախ կանանց միջազգային» մրցանակը։

## Ծանոթագրություններ

Կատեգորիա:Փախստականներ
Կատեգորիա:Պարգևատրվածներ
Կատեգորիա:Խաղաղության պարգևներ
Կատեգորիա:Ակտիվիստներ
Կատեգորիա:Իրավապաշտպաններ
Նուրադին Նովրուզով

**Նուրադին Նովրուզով** (, ), ադրբեջանցի ազատ ոճի ըմբիշ, անդես է գալիս 61 կգ քաշային կարգում։ Եվրոպայի 2024 թվականի առաջնության բրոնզե մեդալակիր, մեծահասակների (2023) Ադրբեջանի չեմպիոն է։

## Կենսագրություն
2021 թվականի օգոստոսին Ուֆայում կայացած աշխարհի պատանեկան առաջնությունում Նուրադին Նովրուզովը 57 կգ քաշային կարգում գրավելէ հինգերորդ հորիզոնականը՝ բրոնզի համար պայքարում զիջելով ղազախստանցի Ասիլժան Էսենգելդիին։

2023 թվականի մարտին Նովրուզովը Ռումինիայի մայրաքաղաք Բուխարեստում անցկացված մինչև 23 տարեկան մարզիկների Եվրոպայի առաջնությունում գրավել է 5-րդ հորիզոնականը՝ բրոնզի համար (մինչև 57 կգ քաշային կարգ) պայքարում զիջելով հայ Էդիկ Հարությունյանին։

2023 թվականի դեկտեմբերին Նովրուզովը, հաղթել է մեծահասակների Ադրբեջանի առաջնությունում (մինչև 61 կգ քաշային կարգ)՝ եզրափակիչում հաղթելով Ռուսլան Աբդուլլաևին։

2024 թվականի հունվարին Նովրուզովը գրավել է երրորդ հորիզոնականը Խորվաթիայի Զագրեբ քաղաքում կայացած վարկանիշային մրցաշարում՝ կիսաեզրափակիչում պարտվելով ուկրաինացի ըմբիշին։

2024 թվականի փետրվարին Նովրուզովը մասնակցել է Բուխարեստում կայացած մեծահասակների Եվրոպայի առաջնությանը, որտեղ առաջին գոտեմարտում հաղթել է 2022 թվականի Եվրոպայի չեմպիոն Վլադիմիր Եգորովին, իսկ 1/8 եզրափակչում՝ թուրք Նաբի Ուզունին։ Քառորդ եզրափակիչում Նովրուզովը պարտվել է 2021 թվականի աշխարհի չեմպիոն, ռուս Աբասգաջի Մագոմեդովին, որը հանդես է եկել որպես չեզոք մարզիկ։ Մագոմեդովի մուտքը եզրափակիչ Նովրուզովին հնարավորություն է տվել պայքարել բրոնզի համար։ Սփոփիչ գոտեմարտում Նովրուզովը հաղթել է շվեյցարացի Նիլս Լյութերտին, իսկ բրոնզի համար պայքարում Եվրոպայի առաջնության եռակի մեդալակիր բուլղարացի Գեորգի Վանգելովին։

2024 թվականի մայիսին Նուրադին Նովրուզովը բրոնզե մեդալ է նվաճել Բաքվում կայացած Եվրոպայի Մ23 առաջնությունում։

2024 թվականի դեկտեմբերին ոսկե մեդալ է նվաճել Կարագանդայում (Ղազախստան) Նուրկեն Աբդիրովի հուշամրցաշարում։

2025 թվականի սեպտեմբերին մասնակցել է Զագրեբում կայացած աշխարհի առաջնությանը և 61 կգ քաշային կարգում նվաճել բրոնզե մեդալ։

## Ծանոթագրություններ

## Արտաքին հղումներ
* Նովրուզովի պրոֆիլը United World Wrestling կայքում

Կատեգորիա:Ադրբեջանցի ըմբիշներ
Կատեգորիա:Գանձակ քաղաքում ծնվածներ
Բաթաթի ապուր

**Բաթաթի ապուր,** չինական խոհանոցի աղանդեր, որը տարածված է Հարավային Չինաստանում  և Հոնկոնգում։

## Կանտոնյան խոհանոց
Կանտոնյան խոհանոցում այն դասվում է «Թոն Սուի» () կամ քաղցրահամ ապուրների շարքին, ինչի պատճառով էլ ստացել է իր չինական անվանումը։ Ապուրի տեսքը սովորաբար ախորժելի է, իսկ համը՝ արտակարգ։ Բաղադրատոմսը պարզ է, բաթաթը  երկար եփել նաբաթ շաքարով և կոճապղպեղով: Չինաստանում բաթաթը ամենահաճախ հանդիպող և լայնորեն աճեցվող բանջարեղեններից մեկն է։ Բաթաթի ապուրը իր պարզ բաղադրատոմսով և բաթաթի բերքի մեծ պաշարի պատճառով տարածաշրջանի ամենահասանելի և մատչելի աղանդերներից մեկն է:

## Ծանոթագրություններ

Կատեգորիա:Չինական խոհանոց
Բոնբոն

**Բոնբոն** (), երբեմն՝ **բոն-բոն** (), շոկոլադե փոքրիկ հրուշակեղեն: Այն երբեմն լցոնում են լիկյորով կամ այլ քաղցր ալկոհոլային բաղադրիչներով և վաճառում գունավոր փայլաթիթեղի մեջ փաթաթված։

## Բաղադրիչներ
Արևմտյան աշխարհում բոնբոնները սովորաբար փոքր կոնֆետներ են, բայց ըստ տարածաշրջանի տարբերվում են իրենց բաղադրիչներով, համով և ձևով։ Ֆրանսիայում բոնբոնները պատրաստվում են մրգային միջուկով և կարող են պարունակել գրիլյաժ, նուգա, դրաժե կամ կարամել։ Հնարավոր լցոնումներից են իրիսը, պետի գատոն, ֆաջը, գանաշը, ջանդույան, մարցիպանը, պրալինեն և տրյուֆելը։

Ֆրանսիական օրենսդրության համաձայն՝ *bonbon de chocolat*-ում պետք է լինի առնվազն 25% շոկոլադ և այն կարող է լինել մի քանի ձևի․

* փոքրիկ շոկոլադ
* կոմպոզիցիա տարբեր շոկոլադներից
* շոկոլադի և այլ ուտելի բաղադրիչների խառնուրդ

Ամերիկայի Միացյալ Նահանգներում «Bon Bon» արտահայտությունը վերաբերում է ''The Hershey Company''-ի ապրանքային նշանի՝ վանիլային պաղպաղակից պատրաստված և շոկոլադով պատված սառեցված հրուշակեղենի անվանումին։

## Ստուգաբանություն և պատմություն
«Բոնբոն» բառն առաջացել է ** բառի, որը ֆրանսերեն նշանակում է «լավ», կրկնումով: Դրա օգտագործումը սկսվել է 17-րդ դարում Ֆրանսիայի թագավորական արքունիքում և 18-րդ դարում տարածվել եվրոպական այլ երկրներում: Բոնբոնները սկսել են մատուցվել զարդարուն տարաներում 18-րդ դարի կեսերից։ Դրանք նվերներ էին մատուցվում այնպիսի փառատոներին և տոներին, ինչպիսին է, օրինակ, Ամանորը։

Յոհան Շտրաուսը 1866 թվականին գրել է *[[Wiener Bonbons]]* («Վիեննայի բոնբոններ») վալսը։ Տիտղոսաթերթում պատկերված է կոմպոզիցիայի անվանումը՝ բոնբոնների ոլորված նախշաթղթերի տեսքով։

## Ծանոթագրություններ

Կատեգորիա:Կոնֆետ
Կատեգորիա:Շոկոլադ
Կատեգորիա:Հրուշակեղեն
Չիդերա Էջուկե

**Չիդերա Էջուկե** (,), նիգերիացի ֆուտբոլիստ, «Սևիլյա» ակումբի հարձակվող: Հանդես է եկել Նիգերիայի հավաքականում։

## Ակումբային կարիերա
Պրոֆեսիոնալ կարիերան սկսել է «Գոմբե Յունայթեդ» ակումբում: 2017 թվականի սկզբին եռամյա պայմանագիր է կնքել նորվեգական «Վոլերենգայի» հետ: Ապրիլի 30-ին «Օդի» դեմ խաղում նորամուտն է նշել Նորվեգիայի ֆուտբոլի առաջնությունում։ Սեպտեմբերի 24-ին «Բրանի» դեմ խաղում խփել է առաջին գոլը «Վոլերենգայի» կազմում։ 2019 թվականի ամռանը տեղափոխվել է հոլանդական «Հերենվեն»: Օգոստոսի 4-ին «Հերակլեսի» դեմ խաղում նորամուտն է նշել Նիդերլանդների ֆուտբոլի առաջնությունում։ Նույն խաղում առաջին գոլն է խփել «Հերենվենի» կազմում։

2020 թվականի օգոստոսի 28-ին տեղափոխվել է Մոսկվայի «ԲԿՄԱ»՝ կնքելով քառամյա պայմանագիր։ Տրանսֆերի արժեքը կազմել է 12 միլիոն եվրո: Նիգերիացին հոլանդական ակումբի պատմության մեջ ամենաթանկ վաճառքների եռյակում է։ Օգոստոսի 30-ին «Ախմատի» դեմ խաղում նորամուտն է նշել ՌՊԼ-ում։ 2020 թվականի սեպտեմբերի 13-ին Մոսկվայի «Սպարտակի» դեմ դերբիում խփել է առաջին գոլը ԲԿՄԱ-ի կազմում։ 2022 թվականի ամռանը կասեցրել է պայմանագիրն ակումբի հետ և վարձավճարով տեղափոխվել Բեռլինի «Հերտա»: Օգոստոսի 6-ին «Ունիոնի» դեմ խաղում նորամուտն է նշել գերմանական Բունդեսլիգայում։ 2023 թվականի հուլիսի 30-ին վարձավճարով տեղափոխվել է բելգիական «Անտվերպեն»՝ կնքելով մեկ տարվա պայմանագիր։

2024 թվականի հունիսի 17-ին դարձել է իսպանական «Սևիլյայի» խաղացող․ պայմանագիր է կնքել մինչև 2027 թվականը։

## Միջազգային կարիերա
2020 թվականի սեպտեմբերի 21-ին կարիերայում առաջին անգամ հրավեր է ստացել Նիգերիայի ազգային հավաքականի կազմում խաղալու, որը պատրաստվում էր Ավստրիայի և Թունիսի հավաքականների հետ հոկտեմբերյան հանդիպումներին։ Հոկտեմբերի 13-ին Թունիսի հավաքականի դեմ ընկերական խաղում նորամուտն է նշել Նիգերիայի հավաքականի կազմում։ 2022 թվականին Կամերունում մասնակցել է Աֆրիկայի գավաթ 2021-ին։ Մրցաշարում մասնակցել է Եգիպտոսի, Սուդանի և Գվինեա Բիսաույի թիմերի դեմ խաղերին։

## Ակումբային վիճակագրություն

## Ծանոթագրություններ

 
Կատեգորիա:Անտվերպենի ֆուտբոլիստներ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սևիլյայի ֆուտբոլիստներ
Կատեգորիա:Ֆուտբոլի հարձակվողներ
Պատ Բրիզե

**Պատ Բրիզե (Pâte brisée),** յուղոտ խմորի տեսակ: Այն ոչ քաղցր խմոր է, օգտագործվում է մսով լցոնված կարկանդակներ և կծու միջուկներով լցոնված քիշեր պատրաստելու համար, որոնցից է Քիշ Լորենը:   

«Pâte brisée» անվանումը անգլերենից թարգմանվում է որպես «կոտրված խմորեղեն», քանի որ խմորն ունի փխրուն, ալյուրային զանգված։

## Պատմություն

Պատ Բրիզեն, ըստ ֆրանս-ամերիկյան մշակութային հիմնադրամի, դասական ֆրանսիական խմորեղենի տեսակ է: 

Խմորեղենը ֆրանսիական խոհանոցում երկար ու նշանակալի պատմություն ունի, որը սկիզբ է առնում միջնադարից: Հրուշակեղենի խմոր ստեղծելու համար ալյուրի և ճարպի օգտագործման միտքը կարելի է գտնել հին քաղաքակրթություններում, բայց առաջինը ֆրանսիացիներն են կատարելագործել և տարածել այդ տեխնիկան: Ենթադրվում է, որ պատ Բրիզեի բաղադրատոմսն առաջացել է միջնադարյան «դագաղ» կոչվող խմորեղենից, որը ամուր, գլանաձև խմորեղեն է եղել, օգտագործվել է տարբեր միջուկներով փաթաթելու և եփելու համար:

## Բաղադրիչներ, պատրաստում և տեսակներ
Պատ Բրիզեն պատրաստվում է ալյուրով, սառը կամ փափկած կարագով, ձվով, աղով և սառցե ջրով: Պատ Բրիզեն պիտ է լինի շերտավոր և ամուր, այլ ոչ թե փխրուն:

Ըստ ժամանակակից հրուշակագործական ամսագրերի*՝* դրա բաղադրատոմսը չպետք է ներառի շաքար: Շաքարավազ ավելացնելու դեպքում խմորն անվանում են պատ սուկրե ():

Ըստ Մարի Անտուան Կարեմի՝ պատ Բրիզեն պատրաստվել է ներսի շերտին կարագ քսելով և խմորը մի քանի անգամ ձեռքով խմորեղենի տախտակի վրա հունցելով: Ըստ Կարեմի՝ պատ Բրիզեն օգտագործվել է նաև մոգերի կարկանդակ պատրաստելու համար:

## Օգտագործում
Պատ Բրիզեն օգտագործվում է հիմնականում կծու միջուկներոով լցոնված քիշեր պատրաստելու համար։

## Ծանոթագրություններ

## Լրացուցիչ գրականություն
* 

Կատեգորիա:Խմոր
Գաբրիել Սևյան

**Գաբրիել Մաթևոսի Սևյան**, (), Անդրկովկասում հեղափոխական շարժումների մասնակից։

1913-ին տեղափոխվել է Բաքու, որտեղ ներգրավվել է հեղափոխական շարժման մեջ։ 1918-ին մասնակցել է Բաքվի կոմունայի պաշտպանությանը։ Կոմունայի անկումից հետո վերադարձել է Քարահունջ, ընտրվել կոմբջիջի նախագահ, մասնակցել Զանգեզուրի քաղաքացիական կռիվներին։ 1920-ի նոյեմբերին հեղափոխական զորամասերի հետ անցել է Սովետական Ադրբեջան։ 1921-ի հունիսին մասնակցել է Զանգեզուրում սովետական կարգեր հաստատելու համար մղված կռիվներին։

Սովետական օրոք ընտրվել է Քարահունջի և Տաթևի հեղկոմի նախագահ, այնուհետև կուսակցական աշխատանք է տարել Համամլուում (Սպիտակ), Ալավերդում, Լենինականում, Դուզքենդում (Ախուրյան), Մոսկվայի Կարմիր պրոֆեսուրան ավարտելուց  (1933) հետո՝ Միջին Վոլգայի երկրամասի տարբեր շրջաններում։ 1946-ին տեղափոխվել է Հայաստան, որտեղ վարել է տնտեսական և այլ ղեկավար պաշտոններ։ ԽՄԿԿ անդամ 1918-ից։ Ե․ Սևյանի եղբայրը։

Պարգևատրվել է Լենինի շքանշանով։

## Ծանոթագրություններ

Կատեգորիա:Հայ հեղափոխականներ
Ջնարակ (խոհարարություն)

Խոհարարության մեջ **ջնարակը** փայլուն, կիսաթափանցիկ ծածկույթ է, որը կիրառվում է ճաշատեսակի արտաքին մակերեսին թաթախելով, կաթելով կամ օգտագործելով խոզանակ: Կախված դրա բնույթից և նախատեսված ազդեցությունից, ջնարակը կարող է կիրառվել եփելուց առաջ կամ հետո: Այն կարող է լինել կա՛մ քաղցր, *կա՛մ կծուծ* ախորժակ։ Տիպիկ ջնարակները ներառում են խաշած ձվի սպիտակուցներ, գլազուրի որոշ տեսակներ և ջեմ (ինչպես *նապապում* ), և կարող է ներառել կամ չպարունակել կարագ, շաքար, կաթ,ձեթ, և մրգային կամ մրգային հյութ։

## Օրինակներ

Դոնաթի փայլը պատրաստվում է հրուշակեղենի շաքարի և ջրի պարզ խառնուրդից, որն այնուհետև լցնում են բլիթների վրա։ Որոշ խմորեղեններ ունեն ձվի սպիտակուցի ծածկույթ: Որոշ խմորեղեն օգտագործում է «հայելային ջնարակ», որը բավականաչափ փայլուն է արտացոլումներ ստեղծելու համար իսկ որոշ կոնֆետներ և հրուշակեղեններ պատված են ուտելի մոմի ջնարակներով, հաճախ շրջվելու ժամանակ։

Կծուծ ախորժակ պարունակող ջնարակ, ինչպիսին է դեմի-գլեյսը, կարելի է պատրաստել կրճատված պաշարից կամ մսի փայլից, որը լցնում են մսի կամ բանջարեղենի վրա: Ջնարակապատ խոզապուխտին կարող է ջնարակ քսել թխելուց առաջ, քսել դրա ընթացքում կամ արտադրվել հետո, ինչպես շագանակագույն շաքարավազի խառնուրդը ջահով տաքացնելով:

## Պատմություն
Ջնարակի բաղադրատոմսերի ծագումը կարելի է գտնել միջնադարյան բրիտանական ժամանակաշրջանում: Տիպիկ միջնադարյան անգլիական ջնարակ էր «Ելիզավետական» ջնարակը, որը պատրաստված էր թեթև հարած ձվի սպիտակուցից և շաքարից, որն օգտագործվում էր հիմնականում այն ժամանակվա խմորեղենի համար:

## Տես նաև
* Գլազուր

## Ծանոթագրություններ

Կատեգորիա:Թխվածքներ
Կատեգորիա:Հրուշակեղեն
Կատեգորիա:Ուտեստների պատրաստման տեխնոլոգիա
Կարակ

**Կարակ** () շվեյցարական աղանդեր, որը տարածված է Շվեյցարիայի ֆրանսախոս տարածքներում։ Հրուշակն ստեղծվում է թխվածքաբլիթի հիմքով, շոկոլադե սիրոպով և վառ կանաչ գլազուրով:

## Պատմություն
Տորթի անվան ստուգաբանությունը պարզ չէ։ Հնչյունական կապ է նշվում *կարակի* հետ, որը, ըստ Ջոզեֆ Ֆավրեի «Dictionnaire universel de cuisine pratique» (1894) աշխատության նշանակում է «բարձր որակի կակաո, ինչպիսին է Կարակասում արտադրվածը»։ Շվեյցարացի հրուշակագործների կողմից կարակի մասին առաջին բանավոր հիշատակումները եղել են 20-րդ դարի առաջին կեսին։ Հրուշակագործների մասնագիտական հրապարակումներում կարակի մասին գրավոր հիշատակումները հայտնվում են 20-րդ դարի երկրորդ կեսին։ Այնուամենայնիվ գանաշը՝ կարակի արտադրության հիմնական բաղադրիչը, ավստրիական ծագում ունի, այն ստեղծվել է 1832 թվականին ավստրիացու կողմից հորինված «Սաչեր» տորթում:

## Պատրաստում
Տորթի հիմքը փոքր տարտալետներ են (զամբյուղներ)՝ պատրաստված թխվածքաբլիթից։ Շոկոլադե միջուկը (գանաշ) պատրաստվում է կաթից, շոկոլադից և կարագից։ Այն պատվում է կանաչ ջնարակով։ Գլազուրը կարելի է քսել ծիրանի մուրաբայի հետ, որն առանձնահատուկ փայլ է հաղորդում։ Ավանդաբար ջնարակի վրա դրվում է կուվերտուրայի գնդիկ։ Մեր օրերում կարակները հաճախ զարդարված են տարբեր թեմատիկ գծանկարներով և ֆիգուրներով։ Ապրանքի տրամագիծը տատանվում է 6-ից 25 սանտիմետր: Աղանդերը կարելի է պատրաստել նաև քաղցր կարկանդակի տեսքով։
Պատկեր:Carac_021.jpg|Կտրած կարակ
Պատկեր:Carac_Ostern.jpg|Զատկի կարակ
Պատկեր:Carac_Fußball.jpg|Ֆուտբոլային կարակ
Պատկեր:Carac_Valentine.jpg|Վալենտինի օրվա կարակ
Պատկեր:Carac_Halloween.jpg|Հելոուինի կարակ


## Ծանոթագրություններ


## Արտաքին հղումներ

* Շվեյցարական Կարակ
* Շվեյցարական կարակ՝ շոկոլադե գլազուրով տորթ
Կատեգորիա:Շվեյցարական խոհանոց
Կատեգորիա:Թխվածքաբլիթներ
Կատեգորիա:Աղանդեր
Կատեգորիա:Տորթեր
Քարա Փարշադ

**Քարա Փարշադ** (), սիկհականությունում հալվայի տեսակ՝ պատրաստված ամբողջական ցորենի ալյուրի, հալած յուղի և շաքարի հավասար չափաբաժիններով և կրկնակի քանակությամբ ջրով****։ Այն առաջարկվում է Գուրդվարայում՝ Դարբար Սահիբի բոլոր այցելուներին:

## Ընդհանուր ակնարկ
Այն համարվում է հյուրասիրություն գուրմաթ սեմինարների մասնակիցների համար։ Որպես մարդկայնության և հարգանքի նշան՝ այցելուները ընդունում են պրաշադը նստած դիրքով՝ ձեռքերը բարձրացված։ Այս ուտելիքի մատուցումը և ընդունումը հյուրընկալության կարևոր մաս են կազմում։ Այն պարունակում է հավասար քանակությամբ ամբողջական ցորենի ալյուր, հալված կարագ և շաքար՝ ընդգծելու տղամարդկանց և կանանց հավասարությունը։ 

Քարան սրբազան կերակուր է, և եթե այն չընդունվի, որոշ սիկհերի կողմից դա կարող է ընկալվել որպես վիրավորանք։ Պրաշադը նաև ընդունվում է Ամրիտ Սանչարի նախաձեռնության արարողության ավարտին, որտեղ այն հավասարապես բաժանվում է բոլորին։ Այն խորհրդանիշ է, որը ցույց է տալիս բոլորի հավասարությունը։ Սրբազան սնունդը բաժանվում է նաև Նաամ Կարանի (անվանակոչության) և Անթամ Սանսկարի (հուղարկավորության) արարողությունների ժամանակ։

Գուրդուարան այն վայրն է, որտեղ սիկհերը գնում են պաշտամունքի։ Գուրդուարաները կարող են տարբեր չափերի և ձևերի լինել, բայց մի բան, որ միշտ ունեն, խոհանոցն է՝ լանգարը։ Մարդիկ կարող են այնտեղ ուտելիք ստանալ, ինչպես նաև մնալ գիշերելու։ Ամեն օր այնտեղ պատրաստվում է կերակուր բոլոր ցանկացողների համար, և այն մատուցվում է անվճար։

## Պատմություն
Ըստ Վ.Հ. ՄակԼեոդի, կարահ պրասադի հետ կապված սովորույթները ենթադրաբար վերցված են տաճարներում պրասադ առաջարկելու հինդուական սովորությունից:

## Տարբերակներ
Պակիստանում սիկհ յատրի ուխտավորներին տալիս են պիննի փարշադ, որը պատրաստվում է սատտուի, ցորենի կամ սովորական ալյուրի մեջ ձավար ավելացնելով։ Ցորենի ալյուրը տաքացնում են մեծ կաթսայի մեջ և ավելացնում դեսի յուղը։ Յուղը ներծծվելուց հետո մանրացված շաքարավազ է ավելացվում, որին հաջորդում է չորացրած սամիթի սերմերի և բարակ կտրատված նուշի ավելացում: Ստացված պիննի փարշադը կարող է պահպանվել մի քանի ամիս: Սիկհ ուխտավորներին հալվա փարշադի փոխարեն պիննի փարշադ են տալիս այն պատճառով, որ հալվա փարշադն ավելի արագ փչացող է, հետևաբար երկար ժամանակ անց այն չի կարելի ներկայացվել որպես թաբարուկ:

## Ծանոթագրություններ

Կատեգորիա:Հրուշակեղեն
Կատեգորիա:Սնունդը կրոնում
Գինուց պատրաստված ժելե

**Գինուց պատրաստված** **ժելեներ**, սովորաբար հայտնի են որպես **ծամոն**, ամուր պաստիլի տիպի քաղցրավենիքներ, որոնք ծագել են Միացյալ Թագավորությունից: Բոլոր ապրանքանիշերն ունեն իրենց բաղադրատոմսերը, որոնք պարունակում են տարբեր քաղցրացուցիչներ, բուրավետիչներ և գունանյութեր : Գինուց պատրաստված մաստակները տարածված են Միացյալ Թագավորությունում, Կանադայում, Իռլանդիայում, Հարավային Աֆրիկայում և Ազգերի համագործակցության շատ երկրներում, ինչպես նաև եվրոպական մի շարք երկրներում: Ընդհանուր ապրանքանիշերը ներառում են «Maynards» -ը, «Bassett's» -ը, «Haribo» -ն և «Lion» -ը:

Ժելեները սովորաբար լինում են հինգ տեսակի՝ թթու, թագի, շեղանկյունի, շրջանի տեսքով և նաև երկարավուն, սովորաբար պիտակավորված են գինու անունով. օրինակ, «Maynards» ընկերությունն օգտագործում է թնդեցված գինի, շերի (սպիտակ իսպանական գինի), շամպայն, բուրգունդյան սպիտակ, կարմիր գինի և կլարետ: Այլ արտադրողներ նախընտրում են տարբեր անուններ, ինչպիսիք են՝ Ռիոխա, Մերլո կամ ռոմ։ Չնայած անվանմանը, դրանք սովորաբար ալկոհոլ չեն պարունակում, և կախված տեղական օրենքներից կամ արտադրողի գործելակերպից, փաթեթների վրա կարելի է  հանդիպել հատուկ նշումների, որ տվյալ քաղցրավենիքները «գինի չեն պարունակում»:

## Պատմություն
Չարլզ Ռայլի Մեյնարդը սկսել է իր բիզնեսը 1880 թվականին՝ եղբոր՝ Թոմի հետ խոհանոցում հրուշակեղեն արտադրելով Լոնդոնի *Սթեմֆորդ Հիլ* քաղաքում, մինչդեռ նրա կինը՝ Սառա Էննը սպասարկում էր հաճախորդներին: «Maynards sweets» -ը կայուն կերպով սկսեց առաջ գնալ և որպես ընկերություն գործարկվեց 1896 թվականին: «Maynards Wine Gums» -ը ներկայացվել է 1909 թվականին Մեյնարդի որդու՝ Չարլզ Գորդոն Մեյնարդի կողմից: Չարլզ Գորդոն Մեյնարդից որոշ ժամանակ պահանջվեց՝ համոզելու իր խիստ մեթոդիստ և ալկոհոլից հեռու հորը, որ քաղցրավենիքը գինի չի պարունակում, որից հետո հայրն ընդունեց, որ քաղցրավենիքը պետք է վաճառվի որպես ալկոհոլի այլընտրանք։

Ըստ հրուշակեղենի «Cadbury» ընկերության՝ կարմիրն ու սևը ամենահայտնի գույներն են։ Կարմիր համը ավանդաբար կարմիր հատապտուղից է պատրաստված, իսկ Միացյալ Թագավորությունում ելակից կամ ազնվամորուց, ինչպես նաև բալից: Սևը ավանդաբար ունի սև հաղարջի համ: 2010 թվականին թողարկվեց սահմանափակ «մրգային խառնուրդ» շարքը՝ յուրաքանչյուր մաստակում երկու գույնով և համով:

## Տես նաև
* Մաստակ
* Գունավոր մաստակ

## Ծանոթագրություններ

## Արտաքին հղումներ
* Maynards information from Cadbury, UK

Կատեգորիա:1909 հայտնված արտադրանքներ
Կատեգորիա:British confectionery
Կատեգորիա:Candy
Կատեգորիա:English inventions
Կատեգորիա:Gummi candies
Կատեգորիա:Products introduced in 1909
Կատեգորիա:Բրիտանական հրուշակեղեն
Կատեգորիա:Կոնֆետ
Հում շոկոլադ

**Հում շոկոլադ** (**հում աղացած շոկոլադե մածուկ,**) շոկոլադ, որը պատրաստվում է չբովված կակաոյի հատիկներից՝ նվազագույն վերամշակմամբ: 

Արտադրանքը «հում» անվանելը վիճելի է, քանի որ կակաոյի հատիկները մշակվում են բարձր ջերմաստիճանում և ենթարկվում են խմորման։

## Արտադրություն
### Ավանդական շոկոլադի պատրաստում

Շոկոլադի որակի վրա մեծապես ազդում են հումքը և դրա արտադրության գործընթացի տարբեր քայլերը: Շոկոլադի պատրաստման ավանդական քայլերը ներառում են կակաոյի սերմերի խտացումը կոշտացումը, էմուլգացումը, արոմատացումը, խմորումը, չորացումը, բովումը և սերմերի մանրացումը, որոնք այնուհետև խառնում են այնպիսի նյութերի հետ, ինչպիսիք են կակաոյի զանգվածը, շաքարը, կակաոյի կարագը և, որոշ դեպքերում, կաթի որոշ բաղադրիչները։ Այս գործընթացների ընթացքում տեի են ունենում կարևորագույն քիմիական ռեակցիաներ, մասնավորապես՝ խմորման, չորացման, բովելու և խտացման ժամանակ, որոնք էական ազդեցություն են ունենում վերջնական արտադրանքի համի և կառուցվածքի վրա: Ավելին, այս փուլերը քիմիական փոփոխություններ են առաջացնում, որոնք փոխում են կակաոյի սերմերի կենսաբանական հատկությունները։ 

### Գործընթաց
Ի տարբերություն ավանդական շոկոլադի, որը ներառում է տապակած կակաոյի հատիկներ, հում շոկոլադն արտադրվում է չբովված կակաոյի հատիկների, կակաոյի կարագի և եղեգնաշաքարի միջոցով: Հում շոկոլադի պատրաստման համար պահանջվող ճշգրտության պատճառով հատիկները չպետք է գերազանցեն ։

Կակաոյի հատիկները մանրացնելն ու կեղևազրկելը, եղեգնաշաքարի մաքրումը և կակաոյի կարագը հալեցնելը հում շոկոլադի արտադրության գործընթացում կարևոր քայլեր են, որոնց հաջորդում է մի քանի շաբաթվա ընթացքում կարգավորվող ջերմաստիճանում այդ զանգվածի ձուլումը և մաքրումը: Այնուհետև շոկոլադը խառնվում է, բյուրեղացվում, վերացվում է կաղապարից և փաթեթավորվում:

## «Հումության» նկարագրիչ
Կակաոն հում շոկոլադի վերածելու համար անհրաժեշտ է զգալի վերամշակում: Դրա պատճառով վիճարկվում է, թե արդյոք ստացված շոկոլադը կարելի է հում համարել: Ավելին, կակաոյի հատիկների խմորումը, որն իրականացվում է շոկոլադի պատրաստման ժամանակ, էկզոթերմիկ ռեակցիա է, և ջերմաստիճանը կանոնավոր կերպով մնում է ավելի քան ։ Սա առավելագույն ջերմասիճանն է, որից հետո սկսվում է եփման գործընթացը:  Որոշ խմորման պրոցեսներում ջերմաստիճանը գերազանցում է ։

## Ծանոթագրություններ

## Արտաքին հումներ
* https://chocolatealchemy.com/the-truth-about-raw-chocolate

Կատեգորիա:Շոկոլադ
Քուլոլո

**Քուլոլո** (Kūlolo), հավայան ուտեստ՝ պատրաստված տարոյով և կոկոսով։ Համարվում է պուդինգ: Պնդության և ծամվելու հաջորդականությամբ նմանվում է ֆաջին կամ Հարավարևելյան Ասիայի *[[դոդոլ]]ին,*  իսկ համով՝ կարամելին կամ չինական նյան գաոյին: Քանի որ տարոն լայնորեն մշակվում է Կաուայ կղզում, տարոյի գործածությամբ պատրաստվող քուլոլոյի և այլ ուտեստների ծագումը հաճախ կապում են այդ կղզու հետ: Դա շատ սիրված ուտեստ է և 1800-ական թվականների վերջից հանգամանորեն փաստագրված է բազմաթիվ ոչ հավայացիների կողմից: Երբեմն պատրաստվում ու մատուցվում է տոնական առիթներով, օրինակ՝ okinaau-ի ժամանակ::

## Ստուգաբանություն
Հավայան  բառը ցեղակիցն է արևելապոլինեզիական «*roro*» տերմինի, որն արտահայտում է «ուղեղի նյութ, ոսկրածուծ, սպունգային նյութ» իմաստները: «*roro*»-ն էլ իր հերթին առաջացել է միջուկային պոլինեզիական «*lolo*»-ից, որն ունի «կոկոսի կրեմ կամ յուղ» իմաստը: Իսկ «*kū*»-ն որակական և կայուն նախածանց է:

## Պատրաստում
Ավանդական քուլոլոյի բաղադրատոմսերը պահանջում են քերած տարոյի և կոկոսի կրեմի խառնուրդը փաթաթել *տի* տերևների մեջ և 6-ից 8 ժամ թխել *իմուի* մեջ (ստորգետնյա ջեռոցում): Ժամանակակից բաղադրատոմսերով նախատեսված է խառնուրդը թխել  ջեռոցում՝ թավայի մեջ  կամ շոգեխաշել ճնշման կաթսայում (pressure cooker):

## Տարբերակներ
***' -ը (<small>հնացած</small> ***' -ը) մեկ այլ անվանում է, որն առնչվում է քուլոլոյի նմանությամբ պատրաստվող պուդինգներին: Խոսքը վերաբերում է նաև քերված կամ փոշիացված հումքին, ներառյալ տարոն, քաղցր կարտոֆիլը, հացենու պտուղը, յամը կամ բանանը, որոնք այս ուտեստը պատրաստելիս խառնվում են կոկոսի կաթին: **Pepeie**-ն (կամ **paipaieʻe**-ն) թխած պուդինգ է, որը պատրաստվում է բանանի կամ հացենու գերհասունացած պտուղներից՝ խառնելով կոկոսի կաթին: *Kōelepālau*-ն նմանատիպ պուդինգ է՝ պատրաստված քաղցր կարտոֆիլով և կոկոսի կաթով, ընդ որում՝ կոկոսի կաթը ավելացվում է առանձին եփված քաղցր կարտոֆիլին:

## Այսօր
Քուլոլոն մեր ժամանակներում բավականին տարածված է, այնինչ անհասկանալի է, թե ինչու piele-ն և pepeie՛e արդի ժամանակներում զրկված են բարեհաճությունից: Այս բոլոր պուդինգները, ներառյալ kōʻelepālau-ն և haupia-ն, լավ փաստագրված էին 1800-ականների վերջից մինչև 1900-ականների սկիզբ ընկած ժամանակամիջոցում: Ընդ որում՝ փաստագրողներից մեկն էլ եղել է հայտնի գրող Ռոբերտ Լուիս Սթիվենսոնը, ով համտեսել է այդ ուտեստը Կաուայ կղզում՝ իր այցելությունների ժամանակ:

Փոշիացված քուլոլոյի և ջրազրկված տարոյի փոշու խառնուրդով պատրաստված պուդինգով կարող են սնվել նրանք, ում խորհուրդ չի տրվում օգտագործել թարմ տարո: Քուլոլոն կարելի է կիրառել նաև որպես lumpia-ի լցոն, ինչպես նաև որպես ուղեկցող սննդատեսակ կամ որպես պաղպաղակի համեղիչ:

## Ծանոթագրություններ

## Արտաքին հղումներ
* Քուլոլոյի պատրաստման նկարագրությունը pacificworlds.com-ից

Կատեգորիա:Աղանդեր
Կատեգորիա:Հավայան խոհանոց
Ամերիկյան թխվածքի խորհուրդ

**Ամերիկյան թխվածքների խորհուրդ** () ԱՄՆ-ում գործող լոբբիստական կազմակերպություն և ակումբ:

Կազմակերպությունը հիմնվել է Իլինոյս նահանգի Լեյք Ֆորեստ քաղաքում և առաջարկում է սիրողական, պրոֆեսիոնալ և առևտրային անդամակցություն։

## Գործունեություն
Կազմակերպությունը հովանավորում է Ազգային թխվածքի օրը, որն անցկացվում է տարին երկու անգամ՝ հունվարի 23-ին և դեկտեմբերի 1-ին։

1995 թվականից անցկացնում է թխվածքների ազգային առաջնություն՝ թխելու մրցույթ սիրողական, անկախ, պրոֆեսիոնալ և վաճառքի համար թխվածքներ թխողների համար։ Այն գնահատվում է կամավորների կողմից։ Բաղադրատոմսերը դառնում են խորհրդիի սեփականությունը։

Մրցույթը բաց է անդամների և ոչ անդամների համար և անցկացվում է Օռլանդո քաղաքում, Ֆլորիդա։

Մրցույթն ընդհատվել է 2021 և 2022 թվականներին՝ COVID-19 համաճարակի պատճառով, սակայն անկախ և առևտրային հացաբուլկեղենի բաժինները գործունեություն են իրականացրել 2023 թվականին, իսկ բոլոր չորս բաժինները սկսել են իրենց գործունեությունը 2024 թվականի մրցույթում։

## Ծանոթագրություններ


## Գրականություն
* 
* 

Կատեգորիա:Կարկանդակներ
Թխվածքի ազգային օր

**Թխվածքի ազգային օր** (), կարկանդակների տոն, որը տեղի է ունենում ամեն տարի հունվարի 23-ին (ԱՄՆ): Այն սկսվել է 1970-ականների կեսերին Կոլորադոյի Բուլդերում՝ ուսուցիչ Չարլի Փափազյանի կողմից, այն բանից հետո, երբ նա հայտարարել է իր ծննդյան օրը՝ հունվարի 23-ը որպես Թխվածքի ազգային օր։ 1986 թվականից ի վեր Թխվածքի ազգային օրը հովանավորվում է Ամերիկյան թխվածքի խորհրդի կողմից։

2014 թվականին Ամերիկյան թխվածքի խորհուրդը համագործակցել է Paramount Pictures-ի հետ, նրանք միասին փորձել են գովազդել «*[[Աշխատավորների օրը (ֆիլմ)|Աշխատավորների օրը]]*» ռոմանտիկ թրիլլեր ֆիլմը և Թխվածքի ազգային օրը։ Ֆիլմում աչքի է ընկնում թխվածք պատրաստելու տեսարանը, բացի այդ ֆիլմի ընդհանուր թողարկումը կայացել է Թխվածքի ազգային օրվան հաջորդող մի քանի օրվա ընթացքում:

Խորհուրդը գովազդային թռուցիկներ է բաժանել թխվածքների խանութներին և հացթուխներին, որտեղ պատկերված են եղել ֆիլմի աստղեր Քեյթ Ուինսլեթի, Ջոշ Բրոլինի և Գեթլին Գրիֆիթի կարկանդակ պատրաստելու պատկերները: Պաստառը մակագրված է եղել որպես՝ «Դա մի քիչ ավելի քաղցր է դարձնում այն ժամանակը, որը մենք անցկացնում ենք միասին: Թխվածք: Վերցրու կյանքի մի կտորը»:

*«[[Variety (magazine)|Variety]]»* ամսագիրը այդ մասին գրել է՝ «Այն վնասը, որը հասցրել է «Ամերիկյան թխվածք» ֆիլմը՝ ամբողջությամբ փոխհատուցվել է «Աշխատավորների օրը» ֆիլմի կողմից»:

## Ծանոթագրություններ


## Արտաքին հղումներ
* Ամերիկյան խվածքի խորհրդի պաշտոնական կայքը

Կատեգորիա:Կարկանդակներ
Կատեգորիա:Ոչ պաշտոնական տոներ